**Sajtóközlemény**

**Dátum:** 2018. június

Mechanikus többpontos ajtózár a Rototól / Moduláris „Safe C-rendszer” cilinderműködtetésű ajtókhoz / „Safe C600”: csapdaátállítás beépített állapotban / Különleges betörés-ellenállóképesség 17 pontos reteszeléssel / RC 4 alkalmas

**Felülmúlhatatlan biztonság**

***Leinfelden-Echterdingen - (rp)*** A mechanikus többpontos ajtózár a Roto szerint akkor is jó választás, ha különösen magas biztonsági követelményeket kell teljesíteni. Ennek egy konkrét példája a „Safe C600” zárgeneráció. Világszerte az állandó kínálathoz tartozó 17 pontos reteszeléses zár maximum 3.000 mm-es szárnyhoronymagasságú műanyag-, fa- vagy alumínium cilinderműködtetésű bejárati- és mellékbejárati ajtókhoz alkalmazható, amelyekkel akár az RC 4 szintű betörésgátlás is kivitelezhető. A kivételes biztonság a zajcsillapított csapdával és retesszel ellátott főzáron, a négy darab, acélcsapot és acélkampót is tartalmazó kombinált kiegészítőzáron, valamint a két darab, négy-négy acélcsapos quadbolt kiegészítőzáron alapul. A már egy kulcsfordítás után működő visszanyomás elleni biztosítás további fontos jellemzője e rendkívüli betörésvédelmet nyújtó terméknek.

A „C600” a zajcsillapított csapdának köszönhetően többek között a csendes zárási hangjával is kitűnik. A szerelési oldalon a széria elsősorban a még beépített állapotban is megfordítható nyelvvel győzi meg a szakembert. Ezáltal jelentősen csökken a munka- és raktározási ráfordítás. A kifogástalan funkcióról a több mint 100.000 működtetési ciklusos teszt, valamint a korrózióálló felület gondoskodik. Utóbbi optikai minőségével is kitűnik.

Mint ahogy a gyártó hangsúlyozza, a teljes moduláris „Safe C” - kínálat többek között műanyag-, fa- és alumínium ajtókhoz, könnyen alkalmazható előlap-változatokat is kínál. Az egységes raszter kiosztás a teljes zárkínálathoz illeszkedik, ezzel biztosítja mind az egyszerű szerelést, mind az alacsony logisztikai költségeket. A biztonság, energiahatékonyság és kezelési komfort tekintetében számos opció biztosítja az individuális igényekhez történő alkalmazkodást.

Mechanikus többpontos ajtózár mellett a folyamatosan bővített „Door” portfólió magában foglalja az egyszerű egypontos zárakat, valamint az elektromechanikus és automatikus többpontos ajtózárak széles palettáját bejárati-, mellékbejárati, vészkijárati- és pánikajtókhoz. Ezen kívül ajtópántok és sokfajta küszöb-, tömítő- és tartozékrendszerek biztosítják a gyakorlati megoldásokat, hangsúlyozza a Roto.

**Képaláírás**

Magas biztonsági fokozat: az állandó termék kínálathoz tartozó 17 pontos reteszeléssel rendelkező „Safe C | C600” ajtózárral rendkívül betörés-ellenálló műanyag, fa- vagy alumínium cilinderműködtetésű bejárati- és mellékbejárati ajtók gyárthatók. A mechanikus többpontos ajtózár a Roto szerint akár RC4 szintű ajtókhoz is alkalmas.

**Fotó:** Roto **Roto\_Safe\_C\_C600\_17szeres\_reteszelés.jpg**

Szabadon sokszorosítható – Másolatot kérünk

**Kiadó:** Roto Frank AG • Wilhelm-Frank-Platz 1 • 70771 Leinfelden-Echterdingen • Tel. +49 711 7598 0 • Fax +49 711 7598 253 • info@roto-frank.com

**Szerkesztőség:** Linnigpublic Agentur für Öffentlichkeitsarbeit GmbH • Büro Koblenz • Fritz-von-Unruh-Straße 1 • 56077 Koblenz • Tel. +49 261 303839 0 • Fax +49 261 303839 1 • koblenz@linnigpublic.de; Büro Hamburg • Flottbeker Drift 4 • 22607 Hamburg • Tel. +49 40 82278216 • hamburg@linnigpublic.de